**Լուսակիր ծառ** (անգլ.՝ Traffic Light Tree), հասարակական քանդակ, որը գտնվում է Լոնդոնում, Անգլիայում։ Ստեղծվել է ֆրանսիացի քանդակագործ Պիեր Վիվանտի կողմից, ով հաղթել էր Հանրային Արվեստի Հանձնաժողովների գործակալության կողմից կազմակերպված մրցույթում։ Ի սկզբանե տեղադրված է եղել Հերոն Քուեյ, Մարշ Ուոլ և Վեստֆեր փողոցների խաչմերուկում` Քեների Վարֆի մոտակայքում։ Այժմ այն տեղադրված է Բիլինգսգեյթ շուկայի մոտ գտնվող շրջանցիկ ճանապարհի վրա։

Նկարագրություն
--------------

Լուսակիր ծառ քանդակն ունի ութ մետր բարձրություն և բաղկացած է 75 առանձին լուսակիրներից, որոնցից յուրաքանչյուրը կառավարվում է առանձին համակարգչի կողմից։ Քանդակագործ Վիվանտի խոսքերով այս քանդակը խորհրդանշում է Լոնդոնի մերձակայքում գտնվող բնական սոսիները, որոնք այսօր տնկված են բազմաթիվ զբոսայգիներում, ինչպես նաև ճանապարհների եզրերին։ Սոսիների մեծ մասը տնկվել է արդյունաբերական բարձր աղտոտվածության պատճառով 19-րդ դարի վերջին և 20-րդ դարի սկզբներին։ Լոնդոնն առաջին քաղաքներից մեկն է, որն օգտագործել է այս ծառատեսակը այդ նպատակով, քանի որ գործնականում ապացուցված է, որ սոսին հատկապես դիմացկուն է աղտոտվածության պայմաններում։
Իսկ 75 լուսակիրների անընդհատ փոփոխվող լույսերն արտացոլում են քաղաքի ներքին, ֆինանսական և առևտրային գործունեության երբեք չավարտվող ռիթմը։

Պատմություն
-----------

Լուսակիր ծառ քանդակը տեղադրվել է 1998 թվականին մի սոսու փոխարեն, որը չորացել էր աղտոտվածության պատճառով։ Չնայած սկզբնական շրջանում որոշ մոտոցիկլավարներ խառնվում էին` շփոթելով քանդակի լույսերն իրական լուսակրի հետ, այն շուտով դարձավ զբոսաշրջիկների և տեղացիների սիրելին։ 
2011 թվականի դեկտեմբերին քանդակը տեղափոխվեց սեփականատիրոջ կողմից, որպես վերանորոգման աշխատանքների մի մաս և տեղադրվեց Վեստֆերի շրջանցիկ ճանապարհի վրա։ 2013 թվականի սկզբներին քաղաքի խորհրդի կողմից դիմում ներկայացվեց, և 2013 թվականի նոյեմբերի 11-ից մինչև դեկտեմբերի 11-ը քանդակը տեղադրվեց Բիլինգսգեյթ շուկայի մոտ Տրաֆալգարյան հրապարակ տանող շրջանցիկ ճանապարհի վրա։
2014 թվականի հունվարի 20-ին Լոնդոնի «Համլետի աշտարակ» թաղամասի քաղաքագլուխ Լութֆուր Ռահմանի ղեկավարությամբ տեղի ունեցավ քանդակի պաշտոնական բացումը, որին ներկա էին բազմաթիվ զբոսաշրջիկներ, հյուրեր և տեղացիներ։

Պատկերասրահ
-----------

* 
* 
* 
* 
*

Ծանոթագրություններ
------------------

1. ↑  "The Traffic Light Tree, Pierre Vivant 1998" Archived 2016-04-16 at the Wayback Machine.. City Noise. 12 June 2006. Retrieved 29 September 2009
2. ↑  Ivanov, Alexander."London's Lesser Known" Archived 2011-08-22 at the Wayback Machine.. mindzgap.co.ukdate=24 March 2009. Retrieved 29 September 2009.
3. ↑  "Pierre Vivant" Archived 2008-07-23 at the Wayback Machine.. canarywharf.com. Retrieved 29 September 2009
4. ↑  Sumpter, Helen (10 April 2006). "Sculpture club" Archived 2016-05-09 at the Wayback Machine.. Time Out. London. Retrieved 29 September 2009
5. ↑  Virtue, Rob (8 December 2011)."Upset as Westferry Traffic Light Tree removed". Wharf. Retrieved 14 December 2011
6. ↑  Brook, Mike (14 January 2013). 
"Iconic Traffic Light tree to shine a light on Canary Wharf again" Archived 2017-06-18 at the Wayback Machine.. East London Advertiser. Retrieved 10 November 2013.
7. ↑  Thienel, Gloria R. (18 January 2014). "Lighting Up" (email) (Press release)
8. ↑  Virtue, Rob (21 January 2014)."Canary Wharf's Traffic Light Tree switched on". Wharf. Retrieved 22 January 2014

Արտաքին հղումներ
----------------

* Traffic Light Tree Archived 2010-04-18 at the Wayback Machine. – citynoise.org (englisch)
* Grand Illusions: Traffic Light Tree Archived 2009-07-21 at the Wayback Machine. (englisch)
* Sculpture club Archived 2011-06-07 at the Wayback Machine. (englisch)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լուսակիր ծառ** կատեգորիայում։ |